जनवरी से होगी बिजली की स्पॉट बिलिंग
विद्युतअवर प्रमंडल कार्यालय में रविवार को संगोष्ठी हुई। इसमें उपभोक्ताओं की समस्याओं पर चर्चा हुई। इसका आयोजन झारखंड बिजली वितरण निगम लिमिटेड की ओर से किया गया था। इस दौरान उपभोक्ताओं ने पोल, जर्जर तार ट्रांसफॉर्मर आदि की शिकायतें दर्ज कराईं। इस दौरान कार्यपालक अभियंता शंभुनाथ चौधरी ने कहा कि जनवरी माह से स्पॉट बिलिंग की जाएगी। अब डाकघर प्रज्ञा केंद्र में भी बिजली बिल जमा हो सकता है। इसमें अलग-अलग वार्डों की समस्याओं को भी वार्ड पार्षदों ने सूचीबद्ध कराई। संगोष्ठी में नगर पर्षद अध्यक्ष केडी शाह ने भी शिकायत दर्ज कराई। इसमें वार्ड 3 ,20 22 के लिए पोल टेबल लाइन को शहरी क्षेत्र से जोड़ने की मांग की। साथ ही बंगलाटांड के लिए भी बिजली पोल की मांग रखी गई। संगोष्ठी का आयोजन आनन-फानन में किया गया। इस कारण काफी कम लोग नहीं पहुंचे थे। इस पर कार्यपालक अभियंता ने कहा की विलंब से सूचना मिलने के कारण जल्दबाजी में कार्यक्रम का आयोजन किया गया था। मौके पर नगर अध्यक्ष केडी शाह, बिजली विभाग के सहायक अभियंता राजेंद्र शर्मा, जेई शंकर संवैया, वार्ड पार्षद विनय वर्मन, रसीद अंसारी, शंभु साव, एंथोनी फर्नांडो, राजेश गुप्ता आदि मौजूद थे।
संगोष्ठी में उपस्थित बिजली उपभोक्ता।
hin_Deva hin_Deva hin_Deva